Nominasies vir 2015 Sama-toekennings bekendgemaakCH2. Foto: Argief. Die nominasies vir vanjaar se Sama-toekennings (South African Music Awards) is vandag bekendgemaak. Die Kletsrymgroep Bittereinder is genomineer vir beste duo of groep van die jaar, asook beste alternatiewe album vir Skerm. Jeremy Loops is ook in twee kategorieë benoem, onder meer vir beste nuweling van die jaar. CH2 se album Soos in die ou dae is benoem vir beste klassieke of instrumentele album. Die komponis en fluitspeler Wouter Kellerman se album Winds of Samsara, wat vroeër vanjaar met ŉ Grammy weggestap het, is ook onder andere in dié kategorie benoem. Adam Tas (Want, jy is boer), Dewald Wasserfall (#EkENJy), Dozi (Hande vol genade), Pieter Koen (Wat die hart van vol is) en Chris Chameleon en Daniella Deysel (Posduif) is almal genomineer vir beste kontemporêre musiek album. Kliek gerus hier vir ŉ volledige lys van nominasies. Die Sama-toekennings word om 20:30 op 19 April op SABC 1 uitgesaai.